**Oskari Huttu** (s. 1981, Joensuu) on suomalainen elokuvatuottaja.

Ura
---

### Elokuva

Huttu aloitti elokuvatuottajaopinnot Taideteollisen korkeakoulun elokuva- ja lavastustaiteen laitoksella 2002. Hän on suorittanut kansainvälisen EAVE-tuottajakoulutuksen.

Huttu on toistaiseksi tuottanut eniten pitkiä elokuvateatterielokuvia *Bronson club* -tuotantoyhtiölle ja Bronsonin ostaneelle *Solar Filmsille*.

Ensimmäinen Hutun tuottama elokuva oli Bronsonille yhdessä Jesse Fryckmanin kanssa tuotettu dokumenttielokuva Reindeerspotting – pako Joulumaasta (2010). Joonas Neuvosen ohjaamasta elokuvasta tuli dokumenttielokuvaksi ja K18-ikärajasta huolimatta poikkeuksellisen katsottu elokuvateattereissa. Se sai teatterilevityksessä yli 63 000 katsojaa. Elokuva sai tiedonjulkistamisen valtionpalkinnon.

*Solar Filmsille* tuotettu *Kesäkaverit* (2014) oli ehdolla neljässä Jussi-palkintokategoriassa: paras elokuva, paras naispääosa (Anna Paavilainen), paras naissivuosa (Minka Kuustonen) ja paras käsikirjoitus (Juuli Niemi).

Hutun suurimman yleisömenestyksen on tuonut *Solar Filmsille* tuotettu tanskalaisen Klassefesten-elokuvan uusintafilmatisointi. Yhdessä Jesse Fryckmanin kanssa tuotettu *Luokkakokous* (2015) sai yli puolimiljoonaa katsojaa. Luokkakokous on edelleen Suomen 13. katsotuin kotimainen elokuva.

2016 Huttu lähti käynnistämään *Lucy Loves Stories* -tuotantoyhtiön fiktioon keskittyvää tytäryhtiötä *Lucy Loves Dramaa*. Yhtiön ensimmäinen tv-sarja oli *Mieheni vaimo*. Yhtiön ensimmäinen pitkä elokuva on syksyllä 2023 ensi-illan saava *Valoa valoa valoa*.

### Musiikki

Huttu toimi nuorena aktiivisesti *Ilosaarirockia* järjestävässä *Joensuun Popmuusikoissa*. Hän oli mm. yhdistyksen hallituksen jäsen. Huttu oli jäsenenä 1990-luvulta 2000-luvun alkuun toimineessa *Oscar H.O.T. Quartet* -bändissä. Yhtye teki kaksi levyä ja keikkaili mm. Keski-Euroopassa.

Valikoitu filmografia
---------------------

* *Reindeerspotting - pako joulumaasta* (dokumenttielokuva, 2010)
* *Robin* (dokumenttielokuva, 2012)
* *Kulman pojat* (2012)
* *Kesäkaverit* (2014)
* *Luokkakokous* (2015)
* *Mieheni vaimo* (tv-sarja, 2022)
* *Valoa valoa valoa* (2023)

Lähteet
-------

1. 1 2  Oskari Huttu | Hakutulokset *elonet.finna.fi*. Viitattu 4.7.2022.
2. ↑  Oskari Huttu *www.uiah.fi*.  Arkistoitu 12.1.2012. Viitattu 4.7.2022.
3. ↑  Network *EAVE*. Viitattu 4.7.2022. (englanniksi)
4. ↑  Solar Films osti Bronson Clubin *Yle Uutiset*.  6.8.2009. Viitattu 4.7.2022.
5. ↑  Niko Jutila: Reindeerspottingin jatko-osan ensi-ilta on lokakuussa *elokuvauutiset.fi*. Viitattu 4.7.2022.
6. ↑  Tiedonjulkistamisen valtionpalkinto Reindeerspottingin tekijöille *Yle Uutiset*.  6.10.2011. Viitattu 4.7.2022.
7. ↑  Niko Jutila: Katsotuimmat suomalaiset elokuvat 1970– *www.elokuvauutiset.fi*. Viitattu 4.7.2022.
8. ↑  Johanna Tarvainen: *Palkallinen tuottaja - katsaus liikkuvan tuottajan työnkuvaan Suomen elokuvakentällä*, s. 11-12. Aalto-yliopiston taiteiden ja suunnittelun korkeakoulu, 2020. Teoksen verkkoversio.
9. ↑  Valoa valoa valoa *Nordisk Film Finland*. Viitattu 24.8.2023.
10. ↑  Joensuulaislähtöinen Oskari Huttu päätyi elokuvatuottajaksi alun perin sattumalta, mutta sai siihen jo nuorena Ilosaarirockista mainion valmistavan koulun - Pian alkava Mieheni vaimo -draamasarja on hänen ensimmäinen sarjansa *Karjalainen*. Viitattu 4.7.2022.
11. ↑  Oscar H.O.T. Quartet *Discogs*. Viitattu 4.7.2022.
12. ↑  Pasi Huttunen: Levy-Eskot kaivaa 90-luvun luurangot kaapista.  *Uljas - Itä-Suomen ylioppilaslehti*, 6/2012.  Itä-Suomen yliopiston ylioppilaskunta. Artikkelin verkkoversio.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |